གློག་བརྙན་འདི་གཉིས་ནི་བོད་ཀྱི་གློག་བརྙན་འཁྲབ་ཁྲིད་པ་དང་འཁྲབ་སྟོན་པ་གྲགས་ཅན་ཞི་བདེ་ཉི་མས་འཁྲབ་གཞུང་བརྩམས་ཏེ་རང་ཉིད་ཀྱིས་འཁྲབ་ཁྲིད་བྱས་པ་ཞིག་ཡིན་ལ།སྐལ་བཟང་གི་གཟའ་མཇུགཅེས་པའི་དངོས་ཞུའི་གློག་བརྙན་འདི་ལས་བོད་རིགས་བྱིས་པ་ཞིག་གི་ཆེས་རང་བྱུང་དང་རྒྱུན་ལྡན་གྱི་གཟའ་མཇུག་འཚོ་བ་བརྒྱུད།བོད་རིགས་བྱིས་པའི་ཆེས་དྭངས་གཙང་གི་སེམས་ཁམས་དང་།ཆེས་བབས་ཆགས།གཞུང་དྲང་གི་བསམ་བློ་མངོན་པར་མཚོན་ཡོད།སེམས་ཀྱི་ཁ་དོགཅེས་པའི་གློག་བརྙན་འདི་ལས་མིག་ཟུང་ལོང་བར་གྱུར་བའི་བོད་རིགས་ན་གཞོན་གཉིས་ཀྱིས་འཚོ་བར་བཅངས་པའི་བརྩེ་ཞེན་དང་།མི་ཚང་མའི་སེམས་སུ་ཉི་འོད་ལྟ་བུའི་དགའ་སྣང་དང་དྲོད་འཇམ་བསྐྱལ་བ་ལས།འཇིག་རྟེན་འཚོ་བའི་རིན་ཐང་དེ་མིག་གིས་འཚོལ་དགོས་ལ།དེ་ལས་ཀྱང་གལ་ཆེ་བ་ནི་སེམས་ཀྱིས་འཚོལ་དགོས་པའི་བདེན་ལུགས་ཤིག་བསྟན་ཡོད།